Eisteddfod Genedlaethol Cymru Caerdydd 1978

Cynhaliwyd Eisteddfod Genedlaethol Cymru 1978 yn ardal Pentwyn, Caerdydd. Emyr Currie-Jones oedd Cadeirydd y Pwyllgor Gwaith. a T. Llewelyn Hughes a'r Barnwr Dewi Watkyn Powell oedd yr Is-gadeiryddion.

Ar Nos Sul y 6ed o Awst cynhaliwyd Cyngerdd Operatig gyda Geraint Evans, Kenneth Bowen, Anne Edwards, a Maureen Guy, Côr yr Eisteddfod, Cerddorfa Symffoni Gymreig y BBC dan arweiniad  Owain Arwel Hughes a James Callaghan yn Llywydd.

Testun y Fedal Ryddiaith oedd hunangofiant ar thema 'Trobwynt' neu 'Argyfwng'. Rhoddwyd y Fedal gan Gymdeithas Islwyn ac roedd gwobr ariannol o £250 hefyd. Daeth 22 cyfrol i law a chyhoeddodd y tri beirniad, Bedwyr Lewis Jones, John Gwilym Jones a Rhiannon Davies Jones, taw 'Johannes' oedd yn fuddugol. Mae'n ddyddiadur dychmygol Søren Kierkegaard, sef athronydd a llenor ifanc oedd ar ei wely angau mewn ysbyty yn Copenhagen.
Roedd yna perfformiad gan disgyblion Ysgol Gyfun Rhydfelen o 'Tonfedd 78'.

+Prif GystadlaethauCystadleuaethTeitl y DarnFfugenwEnwY GadairY DdinasAtal y wobrY GoronDilyniant o gerddi"Aman Bach"Siôn EirianY Fedal RyddiaithY Ddaeargryn Fawr"Iohannes"Harri WilliamsGwobr Goffa Daniel OwenHirfaen (Ac Yna Clywodd Sŵn y Môr)"Cymydmaen"Alun JonesTlws y Ddrama - -Neb yn deilwng

Printiau'r Cyhoeddi
Cynhyrchwyd cyfres Printiau’r Cyhoeddi gan artistiaid y brifddinas nôl yn 1977 er mwyn dathlu dyfodiad y Brifwyl i Gaerdydd y flwyddyn ganlynol.  Comisynwyd y gwaith gyda chymorth Cyngor Celfyddydau Cymru ac roedd y printiau i’w gwerthu er mwyn codi arian tuag at wobrau celf weledol y Brifwyl. Yr amcan ar y pryd oedd cynhyrchu cyhoeddiad cyfyngedig o 35 print gan bob un artist, a oedd un ai’n byw neu’n gweithio yng Nghaerdydd, neu â chysylltiad â’r Ysgol Gelf.

Mae’r casgliad yn cynnwys gwaith argraffu sgrîn sidan, lithograffi ac ysgythru gan yr artisitiad canlynol: Mervyn Baldwin, Paul Beauchamp, Paul Brewer, Evan Charlton, Felicity Charlton, Barrie Cook, Michael Crowther, Geoff Davies, Hugh Evans, Linda Evans, Russell Greenslade, Harry Holland, Tom Hudson, Phil Jennings, Glyn Jones, Eliseo Lagana, Eric Malthouse, Arthur Miles, David Miller, Beverley Napp, Philip Nicol, Chris Orr, Terry Setch, Chris Shurrock a Jeffrey Steele.

Aeth dau o’r cyfranogwyr, Paul Brewer a Phil Nicol, ymlaen i ennill y Fedal Aur am Gelfyddyd Gain yn yr Eisteddfod Genedlaethol a dau arall, Terry Setch a Chris Orr, bellach yn aelodau o’r Academi Frenhinol yn Llundain.

Aeth y casgliad yn anghof am nifer o flynyddoedd. Daethpwyd o hyd i flwch mawr pren yn  swyddfa’r Eisteddfod yng Nghaerdydd. Ynddo roedd printiau amrywiol gan 25 artist a bu arddangosfa a gwerthiant o'r gwaith yn mis Rhagfyr 2013.Gwaith celf 'coll' o'r Eisteddfod yn mynd ar werth Delweddau o'r casgliad, BBC Cymru 3 Rhagfyr 2013Ar werth – argraffiadau coll 1977 yr Eisteddfod Genedlaethol  Pobl Caeryddd 27 Tachwedd 2103Taflen yn hyrwyddo'r arwerthiant

Gweler hefyd
 Eisteddfod Genedlaethol Cymru – hanes yr Eisteddfod Genedlaethol
 Eisteddfod Genedlaethol Cymru Caerdydd – achlysuron eraill pan gynhaliwyd yr Eisteddfod yng Nghaerdydd

Cyfeiriadau

Categori:1978 yng Nghymru
Caerdydd 1978
 1978
1978
Categori:Hanes Caerdydd